‘n Ateïstiese Kerk? - www.bybelkennis.co.za
Nog nooit daarvan gehoor nie? Elke Sondagoggend kom ‘n klompie mense in Cambridge, Massachusetts, bymekaar om na ‘n toespraak te luister. Hierdie toespraak fokus op die belang van deernis en gemeenskap. Hierdie “gemeente” is ‘n vergadering van die Humanist Community at Harvard University. Greg Epstein, ‘n humanistiese kapelaan, is die leier. Sy idee is om die goeie aspekte van die kerk te neem en dit op sy vergadering toe te pas.
Hulle gebruik die woord gemeente, want dit is ‘n woord wat ons aan ‘n spesifieke soort gemeenskap herinner – ‘n gemeenskap wat naby aan mekaar leef en verandering in die wêreld kan laat gebeur. Dit vereis egter nie dat spesifieke dinge geglo moet word nie. Kinders het ‘n aparte byeenkoms war hulle dinge oor evolusie, DNS en selbiologie geleer word.
Deur formele byeenkomste en die opbou van ‘n sterk gemeenskap hoop hulle om ‘n model te wees vir ander ateïstiese gemeenskappe. Epstein sê: “Being an atheist is something we want people to come out and be.”